b'\n_START_ARTICLE_\nViktor Vasiljevi\xc4\x8d Gorbatko\n_START_SECTION_\n\xc5\xbdivljenje\n_START_PARAGRAPH_\nGorbatko je leta 1952 kon\xc4\x8dal srednjo \xc5\xa1olo, leta 1953 pa 8. letalsko \xc5\xa1olo v Pavlovgradu, Ukrajina. Tudi njegov brat Boris je bil pilot. V letu 1956 je kon\xc4\x8dal Batajsko voja\xc5\xa1ko letalsko vseu\xc4\x8dili\xc5\xa1\xc4\x8de Serova. Slu\xc5\xbeil je v letalskih enotah Vojnega letalstva SZ._NEWLINE_Gorbatka so leta 1960 izbrali v Prvi odred kozmonavtov SZ. Kon\xc4\x8dal je pipravo za polet z vesoljskima ladjama Vostok in Voshod. Pripravljal se je tudi za nadomestnega kozmonavta Leonova za prvi sprehod po odprtem vesolju, vendar se zaradi medicinskih razlogov ni uvstil. Potem se je ponovno za\xc4\x8del pripravljati za sovjetski lunarni program. Postal je \xc4\x8dlan nadomestne posadke odprave Sojuz 2. _NEWLINE_V letu 1968 je diplomiral na Voja\xc5\xa1ko-letalski in\xc5\xbeenirski akademiji \xc5\xbdukovskega. Nato je bil \xc4\x8dlan nadomestne posadke odprave Sojuz 5. 12. oktobra 1969 je prvi\xc4\x8d poletel kot raziskovalni in\xc5\xbeenir v odpravi Sojuz 7 skupaj s Filip\xc4\x8denkom in Volkovom. Po tem poletu se je za\xc4\x8del pripravljati za polet voja\xc5\xa1ke orbitalne postaje Almaz. V letu 1976 je bil \xc4\x8dlan podporne posadke odprave Sojuz 21 in poveljnik nadomestne posadke odprave Sojuz 23._NEWLINE_7. februarja je kot poveljnik drugi\xc4\x8d poletel z odpravo Sojuz 24 skupaj z Glazkovom. Z Glazkovom sta se spojila z vesoljsko postajo Saljut 5. Nato se je usposabljal za Program Interkozmos. Septembra 1978 je bil poveljnik nadomestne posadke za sovjetsko-nem\xc5\xa1ko odpravo Sojuz 31._NEWLINE_31. julija 1980 je Gorbatko tretji\xc4\x8d poletel kot poveljnik sovjetsko-vietnamske odprave Sojuz 37 skupaj s Pham Tuanom. Kozmonavta sta se uspe\xc5\xa1no spojila z vesoljsko postajo Saljut 6 in se vrnila na Zemljo z ladjo Sojuz 36. _NEWLINE_V letu 1982 se je zaposlil v Gagarinovem sredi\xc5\xa1\xc4\x8du priprave kozmonavtov. Bil je poveljnik odreda kozmonavtov. Nato je bil na\xc4\x8delnik fakultete Voja\xc5\xa1ko-letalske in\xc5\xbeenirske akademije \xc5\xbdukovskega.'